
Inter varias, quibus homo obnoxius est, neuralgias 
dirissima et tormentosissima ea est, quae a sede, 
quam tenel, dolor faciei, seu graeco nomine proso- 
palgia audit. Morbus, qui a variis auctoribus variis 
insignitus fuit denominationibus, antiquis haud co- 
gnitus videtur. Arabes Mesue, Abulkasis, Avicen- 
na obscuram de illo sub raptus canini, torturae fa- 
ciei, torturae oris nomine mentionem faciunt. Me- 
dici, qui Arabes subsequuti sunt, varias quidem 
neuralgiarum species animadverterunt et descripse- 
runt, hanc vero cum diversis spasticis et convul- 
sivis adfectionibus, praecipue cum spasmo cynico 
et cum trismo confunderunt. Temporum progres- 
su morbus melius quidquam innotuit. Ludovicus 
illum dolorem acerbissimum superficialem perio- 
dicum compellavit, Hoffmann adfectionem spas- 
modico-convulsivam labiorum, Degner dolorem 
maxillae acerbissimum, van Swieten febrim typi- 
cam, Vogel rheumatismum cancrosum. Primus, qui 
medicorum attentionem sibi vindicavit, fuit Andre, 
qui Parisiis anno 1766 nonnulias de hoc morbo, 
quem tic douloureux dixit, divulgavit, et exactam 
docuit inter spasmum cynicum et prosopalgiam 
differentiam. Sauvages tic douloureuac denomina- 
tionem in trismum dolorificum transmutavit. An- 
no 1766 Fothergillius, medicus Londinensis, adfe- 
ctionem hanc ita exacte descripsit, ut ab eo mde 



Digitized by Google 



8 



tempore dolor faciei Folhergillii nuucuparetur. Pu- 
jol optimarn reliquit monographiam. Medici com- 
plures omnem postea ei navarunt operam, et ab 
omnibus aliis adfectionibus, quae quamdam cum 
illo ostendunt similitudineni, distinxerunt. Hart- 
mann primus prosopalgiae nomine usus est, quod 
dein ab omnibus fere medicinae cultoribus accipie- 
batur, licet Chaussier neuralgie de la face, et Re- 
nauldin neuralgiam facialem dicant. Ultimis hisce 
temporibusSimon,Weisse,Swediaur,Sprengel,Reil, 
Swan, Meglin, Bellingeri, aliique multi perbene de 
ea loquuti sunt ita, ut non ampiius cum aliis mor- 
bis confundi liceat. Hodierna itaque die, qua ad 
medicinae lauream obtinendatn brevis mihi de qua- 
libet re medica sermo coram vobis, amplissimi Pro- 
fessores et auditores humanissimi, habendus est, 
quaedam de hac neuralgiae specie disserere placuit. 
Res novas et magnas nolite expectare; mens juve- 
nilis adhuc, experientia nulla: quapropter ingenii 
et experientiae defectum voluntas suppleat. 

L 

Prosopalgia (a 7rpoVa)To* facies, et xkyos dolor) 
est dolor plus minusve intensus, violentus, pungens, 
scindens, vel et laccrans aut rodens, acerbissimus, 
fugitivus, ex uno alterove ramorum facialium quin- 
ti aut septimi paris nervorum emanans. Chronicus 
plerumque esse solet, intermittens, et apyreticus. 
Comitatur utplurimum faciei niusculorum convul- 
sione et excessiva sensibilitate ; accedit interdum 
cjusdem lateris ruboris et caloris augmenturn. 

Accessus, quamquam improviso plerumque inci- 
piat, nonnunquam tamen a variis symptomatibus 
praenuntiari solet: a praecordiorum anxietate, a dif- 
ftcili respiratione, a suspiriis interruptis, a frigoris, 
pruritus et formicationis sensu, qui ad scalpendum 
invitat. Corrugatur supercilium, micant palpebrae, 
contremiscunt oculi ; tensio quaedam percipitur ad 
palatum, ad nasum, et non raro febris etiam prae- 
cedit. Interea in quibusdam faciei punctis,in fronte, 
in gena, in maxilla vibrationes persentiuntur mo- 
mentaneae, dolorosae, quae exinde veluti totidem 
radii in omnem directionem propagantur. Ab initio 
mites sunt, breves et limitatae, sensim sensimque 
increscunt, et sensationem gignunt, ac si carnes di- 
stenderentur, dilacerarentur, seu puncturis, ictibus 
clectricis similibus, transfoderentur. Sub ulteriori 
morbi decursu violentissimus fit dolor, intolerabi- 
lis, et levissimo lateris adflicti attactu excrucians ; 
rudiore vero et vehementiore pressione mitior eva- 
dit. Doloris atrocitas adeo interdum augetur, ut ae- 
groti ad desperationem et furorem cogantur, vel ca- 
pite vicinos muros allidant, mortemque a circum- 
stantibus expetant. 

Malo fortiter saeviente, musculi faciei imprimis 
levatores labii superioris, anguli oris, masseteres 
Contremiscunt et convelluntur. JEger ob linguae 
quandoque paratysim verba proferre, manducare, 
deglutire, et collum movere nequit; effunduntur 
lacrymae, augetur muci nasalis et salivae secretio ; 
venae jugulares expanduntur, carotides et tempora- 
les arteriae fortiter pulsant. In aliquibus prosopal- 

giae casibus facies turget et rubet; frequentissime 
tamen latus faciei dolens pallescit sub insultu, et 
dum totum reliquum corpus frigescit, vultus natu- 
ralem saepe servat calorem. Observatae etiam fue- 
re striae veluti vibices in fronte, in genis. Respira- 
tio difficilis, inaequalis ; pulsus nunc apyreticus et 
regularis, nunc frequens, nunc contractus, parvus. 
Non raro etiam convulsiones generales adsociantur. 

II. 

Dolor diversos quinti et septirai paris cerebralis 
raraos occupat, quare non eodera semper incipit 
loco, nec eandem semper observat directionem. 
Cliaussier, prouti unum alterumve quinti paris ra- 
mum afficit, neuralgiam in frontalem, infraorbita- 
lem et maxillarera distinxit, quibus Bellingeri illam 
nervi facialis addidit. 

Neuralgia frontalis in ramo froutali haeret. Dolor 
a supercilio ad capitis verticem extensus, ab aegro 
ita persentitur, ac si pericranium avulsum esset; 
sed et palpebras etoculum pernervos communican- 
tes corripit, et febrim intermittentem nonnunquam 
aemulans quotidianam periodum servat (Aretaeus, 
Chaussier, van Swieten, Siebold). Si vero nervi ocu- 
Ji adficiantur, sive ciliares,sive lacrymales, vel infra- 
trochlearis propagines dein interiora oculi dolent, 
totus bulbus rubet, illacrymatur, tharsi grumis ob- 
ducti inflamraantur, et sic dicta ophthalmodynia in 
scenam prodit. Dum vero nervi nasales quinti paris 
sedem neurafgiae constituunt, haec sub adfectionis 
catarrhalis periodice recurrentis forma venir. 

In neuralgia infraorhitali symptomata variant, 
prouti vel omnes, vel plures, vel aliqui tantum ner- 
vi hujus rami adficiantur. Dolor nempe vel ad fo- 
ramen infraorhitale, vel ad os malae, interdum ad 
dentes ipsumque palatum saeviens, musculos lahii 
superioris, nasi, palpebrarum, palati et pharyngis 
in motus convulsivos excitat, profluit frequenter sa- 
liva, vel mucus nasalis. Typus est anomalus, non- 
nunquam tamen regularis . Dicebatur quondam 
rheumatismus et febris intermittens faciei, odon- 
talgia intermittens, etc. 

In neuralgia maxillari dolor ex foramine menti 
emergens ad labia extenditur, cujus typus semper 
fere irregularis, quandoque intermittens observa- 
tur, et in lingua praecipue et dentibus saevit (Reil). 

Neuralgia septimi paris apud Caelium Aurelia- 
num sub nomine raptus canini occurrit. Haec neu- 
ralgiae species, quamvis a multis negetur, a Weisse 
tamen, a Thouret, Andre, et a Bellingeri quoque ob- 
servata est, cujus sjrmptomata praecipua sunt: dolor 
totuifTcapitis aut faciei latus occupans, imprimis in 
processu mastoideo, in occipite vel maxillae infe- 
rioris angulo saeviens, ad collum quandoque et cla- 
viculam sese extendens; spasticae adfectiones capi- 
tis, faciei et colli, trismum aut torticollum produ- 
centes; motus harum partium impediti et dolentes; 
corporis situs erectus difficilis ; vox suppressa aut 
in sermocinationem altam erumpens; nonnunquam 
febris. Caeteroquin hujus speciei symptomata va- 
riant prouti nunc totum par septimum, nunc ali- 
quae tantum ejus ramificationes patiuntur. Hujus 

speciminis typus anomalus nunquam periodos ser- 
vat regulares, et ejus insultus, minimo molu jani 
producendi, compressione nervi facialis ad foramen 
stylomastoideum facile retincntur, quamvis hoc in 
omni prosopalgia occurrere nequeat. 

III. 

In variis his neuralgiis dolor plus minusve cir- 
cumscriptus cst ; nunc ramum unicum, nunc plu- 
res , nunc fere omnes ejusdem lateris propagines 
occupat. Lalus faciei dexterum frequentius, quam 
sinistrum prehenditur, utrumque admodum raro 
eodem adficitur tempore.Hancdolorisin lateredex- 
tero frequentioreminvasionem Bellingeri exeopen- 
dere vult , quod rami dexteri paris quinti majores 
sint quam sinistri; Josephus Frank vero ab hepatis 
in latere dextero collocatione repetit. Utraque vero 
explicationis ratio firmo caret fundamento. Dolor 
observatus est etiam vagus et erraticus, et dum in 
latero dextero cessabat, in sinistro extemplo in- 
surgebat. 

Accessus breves esse consueverunt, et a minimis 
saepe intervallis distincti; consuetim aliquot minu- 
ta prima vel secunda, rarius mediam, rarissime in- 
tegram horam perdurant. Sponte adgrediuntur et 
improviso, nonnunquam vero a tenuissimis causis 
excitantur, uti a risu, a sermocinatione, ab oscita- 
tione, a levissimo faciet musculorum motu, attactu, 
a venti in facic spiramento, praecipue vero a masti- 
catione, quare aegroti nunquam, nisi rabida fame 
coacti, comedunt; frequenliores sunt de die et vehe- 

mentiores, quam noctu; sensim sensimque incre- 
scunt, et omnem tandem miseris abripiunt quietem. 

Neuralgia haec decursum plerumque sequitur in- 
termittentem irregularem; verum et peiiodica re- 
gularis observata fuit (Hildenbrand, Bellingeri). 
Quae ab initio atypicae erant, regularem interdum 
dein sequuntur typum, qui plerumque tertianus 
est, vel quotidianus (Bellingeri). Morbus fere sem- 
per chronicus est, et in annos protrahitur. Non de- 
sunttamen casus, in quibus prosopalgia acuta etiam 
visa est. Palletta duos ejusmodi casus commemorat, 
iu quibus dolores atrocissimi erant, et accessus ila 
frequentes,ut continuus quasi dolor videretur; acce- 
debat febris gravis cum pulsu duro, pleno, cum si- 
ti, rubore faciei et tumore, cum convulsionibus ge- 
neralibus et delirio. Methodo antiphlogistica gene- 
rosiori tractabantur, ast octava die fato cesserunt. 
Sanguisevenamissus,uti in inflammationibus vehe- 
mentioribus, crustam exhibebat altam et crassam. 

Quo antiquior est morbus, eo longiores et vehe- 
mentiores celebrare solet accessus; nonnunquam 
tamen per longum temporis inlervallum accessus 
eandem conservare solent intensitatem; interdum 
etiam temporis progressu mitescunt, et rariores fiunt. 
Post varios paroxysmos aegroti tristes evadunt, 
morosi et quaerebundi; continuo affliguntur, et pro- 
pria nonnisi valetudine occupantur. Societatem fu- 
giunt, et ejus blanditiis non delectantur. Appeti- 
lus simul prosternitur, digestio languet, secretiones 
irregulares sunt, corpus emacescit, insomnia et vi- 
giliae omnia haec mala exasperant. Dum accessus 

rariores fiunt, auL per longum tempus silent, enu- 
merata symptomata pedetcntim mitescunt, vel et 
disparent; quod si vero eadem frequentia et ferocia 
perseverant, aegrorum vires sensim sensimque ex- 
hauriunt, et lento passu infelices ad marasmum, ad 
desperationem et mortem conducunt. 

IV. 

Praecipuae, quae cum prosopalgia confundi pos- 
sunt, morborum formae sunt: hemicrania, odontal- 
gia, rheumatismus faciei, adfectiones antri Hyghmo- 
ri, trismus, spasmus cynicus, clavus hystericus, ce- 
phalea venerea. Principales nunc indicabo chara- 
cteres, quibus unus ab alio distinguitur morbus. — 
In hemicrania internas magis capitis regiones oc- 
cupat, et nunquam superHciales faciei nervorum 
ramos sequitur, desunt spasmi et convulsiones mu- 
sculorum frontis, palpebrarum, oculi, genarum, 
etc. Odontalgia a dentium carie vel gingivarum 
inflammatione dependet; dolor est continuus , et 
post dentis adfecti extractionem silet; desunt mo- 
tus convulsivi faciei,et adest gingivarum tumor, vel 
et maxillae aut alveolorum. — Rheumatismum faciei 
motus convulsivi nunquam comitantur; dolor re- 
mittit, non intermittit; molestior est noctu, quam 
de die, et sub rudiori pressione adaugetur. — In ad- 
fectionibus antri Hyghmori dolor est permanens, 
premens, raagis extensus, et semper cum narium 
secretione mucosa cohibita incedit. — Trismus est 
simplex spasmodica adfectio, quae musculos maxil- 
lae inferioris orisque invadit, et infantes imprimis 



Digitized by Google 




adgreditur. — Spasmus cynicus, sive risus sardoni- 
cus nonnisi symptoraata sunt diversarum viscerum 
abdominalium adfectionura, ut plurimum vero dia- 
phragmitidis; hae convulsiones praeterea non sunt 
dolorificae. — In clavo hysterico dolor est fixus, 
aequalis, parum extensus, eodem semper loco limi- 
tatus, et punctum fere cranii occupans; non adest 
doloris irradiatio, nec faciei musculorum convul- 
sio. — In cephalea venerea, seu in sic dictis dolori- 
bus osteocopis, dolor ossa cranii tenet ; de die ple- 
rumque silere soiet, noctu vero et praecipue post 
mediam noctem exasperatur. 

V. 

Causae praecipuae, quae huic neuralgiae prae- 
disponunt, sunt: temperamentum sanguineum aut 
potius biliosum, compages firma cum eminente sy- 
6tematis venae portarum praedominio, habitus ple- 
thoricus ; ast reliqua etiam temperamenta non im- 
munia sunt. Caeleroquin viri haemorrhoidarii , vi- 
scerum abdominalium vitiis, rheumatismo chronico, 
ischiade,et morbis cutaneis adfecti, prosopalgiae ob- 
noxii observantur. Foeminae temperamenti nervosi, 
hystericae, vitiis catameniorum, uteri aut raamma- 
rumlaboranteshuicmorbo prae aliis subjectae sunt. 
Prosopalgia saepius occurrit inter divites,quam inter 
pauperes (Frank ); Hartmann contrarium asserit; 
praediligit climata magis borealia, regiones frigidas 
et humidas; attamen nulla mundi plaga secura est. 

Ante trigesimum quintum vel et quadragesimum 
aetatis annum raro morbus observatus fuit; atta- 

inen Meglin illum vidit in foeniiua 29 anuorum , 
Leidenfrost in puella 19 annorum, Gunter in puero 
9 annos nato, et Boyer in juvene 23 annorum, qui 
jam ab anno aetatis decimo seplimo afTeclus erat; 
verum nullae aliae contra regulam generalem cogno- 
scuntur exceptiones. Quoad sexum foeminas prae 
inaribus prosopalgiae dispositas esse credebatur; 
liuic opinioni vero non subscribunt nec Thouret, nec 
Bellingeri. Ex observationibus cl. Thouret constat, 
numerum virorum hoc morbo adflictorum ex du- 
plo majorem fuisse. Bellingeri inter 40 casus illum 
in viris semel et vigesies observavit ; Siebold inter 
92 individua 54 foeminas hoc morbo laborasse as- 
serit. Andre, Thouret, Reil, aliique in eo conveniunt, 
ut nubiles facilius, quam conjugales, in neuralgiam 
hanc incidant. 

Causac prosopalgiae occasionales sunt idiopathi- 
cae, sjrmpathicae, vel universales. Ad idiopathicas 
recenseri merentur omnes potentiae traumaticae, 
quae nervorum ramos mediate aut immediate lae- 
dunt: pressiones, distensiones, vuluera; tubercula 
aut tumores, qui nervos comprimunt; angustia ca- 
nalium osseorum, per quos nervi decurrunt (Thou- 
ret); vitia antri Hyghmori, corpora extranea quae- 
cumque, quae nervos vellicant; mucus et sordes in 
sinu maxillari collectae; dens cariosus vel extractus; 
ossium vicinorum caries vel exostosis ; refrigerium 
facie sudante captum, etc. 

Sympathico modo agunt: vitia chronica viscerum 
abdominalium, vermes intestinales, infarctus visce- 
nim abdominis, exanthemata et impetigines retro- 

pulsae, suppressio podagrae aut alius adfectionis 
arthriticae, fluxus aurium cohibitus (Lentin), blen- 
norrhoea suppressa aut male curata, fistulae et ul- 
ceris chronici praecox cicatrisatio, suppressio men- 
struorum,haemorrhoidum, aut aliorum habitualium 
profluviorum, etc. Vitia quaedam cerebri, cerebelli, 
medullae oblongatae vel spinalis, animi pathemata, 
moeror diulurnus, ira cohibita, terror, etc. 

Ad universales pertinent: syphilis universalis, 
cachexia carcinomatica, et arthritis. 

vi. 

Dolor, de quo sermo est, sedem suam figit in ner- 
vosis diramationibus quinti aut septimi paris, quae 
in facie distribuuntur; quare merito neuralgiae fa- 
ciei seu prosopalgiae nomine insignitus fuit. Ar- 
gumentis sequentibus haec omnium fere auctorum 
sententia confirmatur: i.°Doloris plus minusve in- 
tensi directio nervorum principalium decursui con- 
stanter respondet. 2.° Iucisio rami principalis ex- 
templo dolorem sedat, qui post cicatrisationem ite- 
rum comparet. 3.° Ramum nervosum adfectum com- 
primendo dolor cessatjcompressione autem sublata, 
recrudescit. An neurilema, vel pulpa nervosa potius, 
aut unum et altera simul patiantur, arduum summo- 
pere est exacte distinguere; ex observationibusenim 
anatomico-pathologicis, nimis parco numero insti- 
tutis, parum aut nihil innotescit, quapropter prae- 
cisa et generalia corollaria deduci adhuc nequeunt. 

Verum, ut ad hujusce neuralgiae essentiam de- 
veniamus, varia a variis auctoribus statuta cst. An- 

dre iilam ex Iiumorc calarrhali aul pituito6o in ner- 
vorum ramis derivat; Fothergill acrimoniam can- 
cerosam accusat; Pujol adfeclionem spasmodicam 
credidit ex humorali quadam in nervis acrimonia ; 
atictores Galli complures a morbose electricitalis 
fluido in nervis collecto deducunt; Longier ex vi- 
lio gastrico; Volger et Gmelin in chronica viscerum 
abdominalium obstructione ejus essenliam latere 
doccnt; Soemmering ex vitiato fluido nerveo; Du- 
jiont cx imminuta s^ystematis nervosi vitali energia; 
Hartmann ex irritabilitatis in parteadfecta languo- 
rc rcpetit. Hildenbrand neuralgiam hanc tamquam 
febrim intermittentem larvatam considerat; Lan- 
genbeck hysteriam localem dixit; Tommasini illam 
in leuta et subdola neurilematis inflammatione col- 
locat; Anforni ab aucta sensibilitate repetit;Bel- 
lingeri prosopalgiam indolis nunc inflammatoriae, 
nunc nervosae, nunc irritativae esse adfirmat. 

Omnes autem has diversas diversorum auctorum 
opiniones conciliando quadruplex prosopalgiae sta- 
tui potest esscnlia: inflammaloria, ncrvosa, constitu- 
iioualis, et organica. Haec quadruplex hujusce neu- 
ralgiae essenlia ex diversorum symptomatum, cau- 
sarum, et therapiae,quae in variis acutoribus legun- 
tur, consideratione profluil; in pluribus enim ma- 
nifestus phlogisticus processus negari nequit; in aliis 
particularis notatur existentiae modus, qui nonnisi 
morbosae totius vel partialis systematis nervosi sen- 
sibilitati adscribi potest; alias prosopalgia praeci- 
puum symptoma constituit morbosae alicujus ge- 
neralis constitutionis; tandem in nonnullis casibus 

nonnisi effectum sistit degenerationis organicac, iu 
nervo afleclo oblinentis. 

Inflammatoria igitur illa esset prosopalgia, quae 
individua adgreditur robusta, sanguinea, post men- 
struorum, haemorrhoidum, aliarumque habitualium 
haemorrhagiarum suppressionem, quae a causa trau- 
matica quacumque ortum ducit, quae exanthema- 
tum vel impetiginum retropulsioni debetur, quae re- 
frigerio adscribenda est. Characteres generales sunt: 
facies sub accessu tumet, calet, et multum rubet; 
vasa sanguifera lateris adfecti turgent,pulsant;adest 
febriscumreliquisexaltatae vitalitatis phoenomenis. 

Esset nervosa illa, quae accessus regulares perio- 
dicos celebrat (intermittens larvata Hildenb.); quae 
ab exaltata sensibilitate dependet totius systematis 
nervosi, vel potius nervi adfecti (hysteria localis Lan- 
genbeck); quae sympathicam agnoscit originem a 
vitiis cerebri, medullae vel viscerum abdominalium, 
a vermibus, a pathematibus; quae, ut Bellingeri ait, 
ignotae potius adhuc naturae est. Distinguitur ob 
habitum nervosum, faciem pallidam, typum regu- 
larem, pulsuum conditionem spasmodicam; mile- 
scit dolor sub compressione; praeterea sjrmptomata 
adsunt vitii alicujus, quod consensuali vel antagoni- 
stico modo cum nervis faciei in nexu est. 

Constitutionalis illa esset, quae a generali syphi- 
litica labe, arthritica aut carcinomatosa repeti de- 
bet. Characteres,quibus distinguitur, sunt: sympto- 
mata arthritidis generalia , syphilis praegressa vel 
non perfecle sanata, vel nna coexistens, adfectiones 
carcinomatosae in aliis corporis partibus, scirrhus 

uteri, mammarum, ulcus carciiioraatosum in facie, 
in lingua, etc. 

Organica tandem esset illa, quae organicae nervi 
affecti alterationi tribui debet ab exitu praegressae 
inflammatioms, vel cujuscumque processus morbo- 
si, quaeque nonnisi auxilio cbirurgico curari potest. 
ISoscitur ex absentia symptomatum aliarum specie- 
rum, vel ubi in parte adfecla sub attactu ganglia, 
nodi, Lumores,cicatrices distinguuntur,et ubi omnia 
remedia, chirurgicis forsan exceplis,incassum inau- 
xilium vocantur. 

VII. 

Prosopalgia difficilis curationis est morbus , qui , 
quin lougaevitati obstare soleal, miseros intcrdum, 
omnibus artis auxiliis irritis, per plures annos aut 
ad vitae flnem usque excruciat. Sponte quandoquc 
sanatur (Sauvages); in plerisque tamen casibus artem 
in auxilium vocet opus est; et eo difficilius morbus 
sanatur, quo antiquior est. 

INeuralgia facialis in exortis evacuationibus, e. g. 
in djsenteria, in regulari haemorrhoidali fluxu, in 
materiae puriformis vel mucosae excretione,signum 
sanationis ingrucntis saepe agnoscit; nec desunt ca- 
sus, ubi podagrae regularis accessus et decursus, vel 
rheumatismus in artubus apparens levamen , sive 
plenariara hujus adfectionis medelam induxerunt. 
Quod exanthemala aut impetigines retropulsae,fu- 
runculi aut ulcera, in collo aut in loco dolente re- 
vocala, saepissime in acgri salutem cedere valeanl, 
ab Andre, VVcisse, Hellingeri manifestis observatio- 

nibus confirmatur. Sed ob dolores vehementissimos 
ac frequeutissimos, fuuctionumque plurium turbas, 
quas neuralgia inducit, morbus hic merito ad mo- 
lestissimos et lethales adnumeratur. 

Morbus transit in partis adfectae hemiplegiam , 
aut in musculorum partium vicinarum resolutio- 
nem, uti linguae, pharyngis, et inde in impeditam 
loquelam, deglutitionem; nunc in spasmum perma- 
nentem; nuncinchronicum turaorem oedematosum 
lateris adfecti, aut in ejusdem atrophiam, in can- 
crum insanabilem, epiphoram chronicam, aut ptya- 
lismura chronicum. 

Morbus in longura productus totuni afficit syste- 
ma nervosum, mutatque integram corporis consti- 
tutionem, et imprimis viscera abdominalia ita pa- 
tiuntur, ut digestio labefactetur. Infarctus viscerum 
eorundem, alvi obstructio pertinax, in quibusdam 
asthraa, in aliis memoriae et judicii lapsus, hypochon- 
dria, melancholia, tristitia, anxietas, pervigilium in- 
cedunt; enascuntur etiam cachexiae variae, uti hy- 
drops, athrophia corporis consociata. 

Neuralgia, quae ex vitio occulto encephali pro- 
venit, immedicabilis est. Constat experientia mul- 
tiplici, raorbum facilius sanari in viris mediae ae- 
tatis, quam in foeminis adultioribus; facilius tjrpi- 
cus, quam atypicus: facilius phlogisticus, quam ner- 
vosus: difficilius sanantur constitutionales et or- 
ganici. 

Momentum in prognosticando dignissimum est 
causae occasionalis consideratio, ut, quo longiori 
tempore, et quo constantius et intensius haec agit, 

eo minor sit sanationis spes; hinr prognosis niala, 
ubi a syphilide inveterata aut ab ossium vicinorum 
caric, aut carcinomate vel arthritide morbus susti- 
netur;melior vero,si a nervorum laesione,a refrige- 
rio etc. derivetur. Cum prosopalgia ad morbos in 
genere periodicos spectet, probe cavendum est, ne 
intervallum liberum, solito diutius protractum, pro 
perfecta sanitate credatur. 

VIII. 

Prodigiosus remediorum, quae contra hunc di- 
rissimum morbum absque desiderato efTectu ab 
omnis aevi medicis adhibita fuerunt, numerus, eos 
therapiam empiricam magis, quam rationalcm se- 
quutos esse, demonstrat. Optima igitur via, quae 
ad illius medelam nos ducere videtur, in variarum 
hujus morbi modificationum cura consistil;hinc qui 
varios prosopalgiae perpenderit fontes, specificum 
contra illam dari non posse intelliget, et persuasum 
simul habebit, cur eadem pharmaca nunc salutaria, 
nunc perniciosa fuerint. 

Cum morbusj de quo loquimur, periodicus sit, 
integra therapia in duas partes secedat opus est, in 
tractamen scilicet ipsius insultus, et in illud totius 
morbi. Quod primum attinet rcmedia admodum va- 
riant pro variis modificationibus ita, ut nunc pres- 
sio et frictio violentior, nunc localis sanguinis eva- 
cuatio, nunc topica frigoris adplicatio, nunc stimu- 
lantia volatilia, nunc narcotica etc. ad paroxjsmi 
atrocitatem mitigandam adhiberi debeant. 

Quoad totius morbi traclamen medicus solertem 
imprimis in eruenda et amovcnda, quac morbum 

produxit vel adhuc susl inet, causa navabit operam, 
cL tlein in morbum ipsum ageL. Pro varia igiLur cau- 
sarum indole, diversa quoque huic scopo remedia 
adcommodanda sunt. Ubi corpora peregrina mor- 
bi fomitem praebent, haec, quousque licet auferen- 
da; tumores pro varia eorum indole tractandi vel 
evellendi; dentes cariosi extrahendi; antrum Hygh- 
mori ab incrassata pituita vel aliis peregrinis libe- 
randum: exostotes, tophi, nodi arthritici in parte 
dolente debitis remediis debellandi ; impetigines 
aut exanthemata retropulsa, vel profluvia habitualia 
suppressa revocanda; rhcuma, arthritis, syphilis, vi- 
scerum infarctus, saburrae, vermes remediis con- 
gruis impugnandi, etc. 

Altera indicatio morbum ipsum respicit; vernm 
ut hac in re certo quodam ordine procedamus va- 
rias therapiae methodos, quae memoratae prosopal- 
giae divisioni in inflammatoriam, nervosam, con- 
stitutionalem et organicam conveniunt, indicnbi- 
mus. Ante omnia tamen hanc curae partem mullis 
saepe saepius premidifHcultaLibusmonendum venit. 

1 1 1 prosopalgiae inflammaLoriae cura medicus in- 
flammaLionis gradum et extensiouem respicerc, et 
utrique reraedia antiphlogistica, quin simul status 
systematis sanguiferi universalis ncgligatur, appo- 
nere oportet. Ad remedia antiphlogistica praeler ve- 
nae sectionem, hirudines loco adfecto adplicandas, 
atque scarificationes in nucha, illa nonnisi numera- 
mus, quae praccipuum exserunt effeclum anliphlo- 
gisticum, uti: nitrum, calomel, acida minoralia di- 
luta, sales medii, ctc. Haec generalis tamen anli- 

phlogistica methodus modificari debet secundum 
ipsius causae occasionalis indolem: sic e. g. si pro- 
sopalgia a causa traumatica pendet aut a vulnere, 
topica magis hirudinum et frigoris adplicatio con- 
venit; raargines vulneris remoti a se invicem te- 
neantur, ne cicatrix nimis cito, nec ad spatium mi- 
nus rcstrictum fiat, quia nervus, tum fere incarcera- 
tus, sub omni faciei musculorum motu dolorificam 
induceret tensionem; si neurilema aut pulpa ner- 
vosa laesa est, perfecta nervi vulnerati discissio an- 
te vulneris sanationem praemittenda erit; ubi cor- 
pora peregrina absque conspicua laesione nervos 
faciei vellicant, methodus antiphlogistica plus mi- 
nus extensa sit, prouti nempe statum irritativum 
aut inflammationem induxerint. Si a causa rheuma- 
tica dependet, methodo lenitcr antiphlogisticae co- 
pulantur optimo cum effectu antimonialia , tart. 
emet. refracta dosi, kermes, sulfur auratum, vel so- 
la, vel extracto acon. napel. nupta, eo scopo, ut dia- 
phoresis promovcatur. Si a retropulsione exanthe- 
matum vel impetiginum derivat, tunc epispastica, 
revellcntia, irritantia ad sedem morbi primariam 
adpliccntur: unguentum slibiatum, sinapismi, ve- 
sicantia, fonticuli, etc. Ad revocandas suppressas 
haemorrhagias habituales topica inconsuetis proflu- 
vii locis hirudinum adplicatio, emollientia, calor 
etc. praeter methodum generalem antiphlogisticam 
suggeruntur. 

Attamen non raro evcnit, ut, praemissa etiam 
antiphlogistica therapia, neuralgia non sileat; ad 
quam sedandam ad nervina confugendum est. In 

hujusmodi enim neuralgiis duo praecipue momen- 
ta morbosa consideranda veniunt: irritatio nerape 
plilogistica, et excessiva sensibilitas. Primam me- 
thodus antiphlogistica aufert; qua dcvicta, seusibili- 
tas nimia superstes raedicamentis superanda est 
nervino-sedantibus: e. g. aqua lauro cerasi, lryoscia- 
mo, belladonna, stramonio, cicula , aconito, etc. 
Eodem etiam scopo his ullimis temporibus ab Hut- 
chinson carbonas ferri propinabatur, vel et acetas 
morphii, qui parti adfectae confricatur, vel melius 
cuti, vesicantis ope in brachio, in nucha denudatac, 
admovetur. 

Neuralgiae nervosae, quae excessivae nervi sen- 
sibilitati tribuenda est, nervino-sedantia opponun- 
tur; quibus praeler enuraerata recenseri etiam de- 
bent: inuncliones cum oleo lvyosciami, terebinthi- 
nae, cum petroleo, cum alcali volatile, balsamo Opo- 
deldoc, etc; interne propinentur pulveres Dowe- 
ri, reliqua opiata, moschus, valeriana, asa foetida, 
et s. p. Indicata etiara sunt nervino-tonica in iis 
individuis praecipue, quorum constitutio pbysica 
debilis est et phlegmatica, et essent: praeparata 
raartialia, amara, amaro-aromatica, cinchonacea, 
castoreum, camphora, liquor anodynus Hoftraanni, 
et caetera. Nervosa haec adfectio si typum regula- 
rem servat, et larvara quasi febris interraittentis 
constituit, bono cum effectu cortice peruviano tra- 
ctata fuit. Ubi prosopalgia nervosa sympathicae est 
originis, et a viscerum abdominaliura obstructione, 
a saburra, a vermibus, ab uteri laesione dependet, 
therapia in auferendis his raorbis versetur, et neu- 

ralgiam simul respiciat; quapropter (herapiac soi- 
vcnti, purganti, anthelminthicae etc. nervina quoque 
adsociari oportet. Prosopalgia, quae ab animi pa- 
thematibus provenit, maxima ex parte cum totius 
systematis nervosi perturbatione incedere solet, quac 
proinde sanatu perdifficilis evadit. Conveniunt hoc 
io casu animi imprimis serenitas, et dein alteran- 
tia: flores zinci, valeriana, cuprum ammoniacale, 
prussias ferri; sed his remediis debite etiam adhi- 
bitis, raro ad sanationem hae neuralgiae perducun- 
tur, et omnibus fere reniti solent artis conatibus. 
Eo tempore, quo laminis magneticis ad omnium 
fere neurosium curam utebantur, magnes et ma- 
gnetismus contra hanc etiam propositi sunt, et ab 
initio sat felices praedicabantur effectus. Posteriora 
vero pericula hos effectus haud confirmarunt, et 
prosopalgiae, quae victae credebantur, in scenam 
iterum prodierunt. 

Prosopalgia constitutionalis, quae nempe ab uni- 
versali organismi dyscrasia provenit, nisi labes ge- 
neralis prius auferatur, debellari nequit; quare sy- 
philis generalis, arthritis, carcinoma methodis an- 
tisyphilitica, antiarthritica, anticarcinomatosa per- 
tractanda sunt. Verum ne simplicis et brevis dis- 
sertationis limites transgrediantur , has methodos, 
quae caeteroquin in omnibus fere aucloribus legi 
possunt, hic tantum indicasse sufficit. 

Quod si autem prosopalgia ab organica nervi al- 
teratioue dependet, nullo alio modo, quam nervi 
ipsius sectione aut cauterisatione curari potest.l\er- 
vi incisio saeculo praeterito a chirurgis Gallis Louis, 

Thouret, Sabatier, aevo no&tro a Lentin, Langen- 
beck,Klein, Palletta, Bellingeri, aliisque multis 
commendatur. 

Feliciorem operationis eventum sperare licet, 
ubi neuralgia faciei topicum, in organisationis ner- 
vi aut partium viciuarum vitio haerens, malum si- 
slil; ubi unicus nonnisi nervorum facialium ramus 
affectus est, nec non nervus affectus ad amussim 
determinari et cultro attingi potest. 

Haec operatio institui licet in ramis tantum quin- 
ti paris, nunquam vero nervi facialis truncus se- 
candus est, quia arteriae carotidis adest laesionis 
periculum, et quia musculorum faciei ejusdcm la- 
leris parafysis operatiouem sequeretur. Momenta 
contraindicantia sunt: cachexia universalis arthri- 
tica, carcinomatica, sjphilitica morbum producens 
aut sustinens ; qua praesente, vulnus operatione 
productum, in ulcerationem malae notae, cancrum 
apertum, aliasve devastationes organicas transire 
minatur ; caeteroquin etiam si omnia haec non ti- 
menda essent, operatio, morbi fomite nondum ex- 
tincto, et eumdem morbum in alia faciei parte, aut 
aliam periculosiorem adfectionem, imo lethalem in 
cerebro, pulmouibus, aliisque visceribus nobiliori- 
bus provocante, inutilis evaderet. 

Nervi discissio alterationem organicam inter et 
encephalum fiat, numquam vero illam inter et re- 
liquos nervi surculos, quia dolor aut non cessaret, 
aut brevi tempore rediret. Ad praecavendam uervi 
incisi cicatrisationem , quac forsan doloris regres- 
sum faveret, aliquam nervi ipsius portiunculam cx- 

portare suadctur. In instituenda hac operatione at- 
tendendum est, ut secunda incisio ramos, minime 
vero encephalum respiciat, et hoc eo scopo, ut do- 
lor excessivus, qui certe provocaretur, evitari pos- 
sit. Minus dolorosum est etiam nervi portiunculam 
auferre, quam incisas nervi extremitates cauterio 
urere. 

Verum ex observatis constat, operationem hanc, 
ut alia quaevis remedia, quandoque absque eflectu 
institutam fuisse, nec non ulcera et foedas faciei ci- 
catrices reliquisse. 



Digitized by Google 



i 



